b'\n_START_ARTICLE_\nSensor piezoel\xc3\xa8ctric\n_START_PARAGRAPH_\nUn sensor piezoel\xc3\xa8ctric \xc3\xa9s un sensor que es basa en el fet que, el rebre una pressi\xc3\xb3 en un material piezoel\xc3\xa8ctric, i deformar-se f\xc3\xadsicament, genera un senyal el\xc3\xa8ctric. Els materials piezoel\xc3\xa8ctrics, com el quars o el titanat de bari, generen un senyal el\xc3\xa8ctric en ser sotmesos a pressi\xc3\xb3, ja que aquesta els polaritza, les c\xc3\xa0rregues positives van vers un costat mentre que les negatives tendeixen a anar a un altre. Aix\xc3\xb2 ocorre tamb\xc3\xa9 en sentit invers, \xc3\xa9s a dir que en aplicant una tensi\xc3\xb3 el\xc3\xa8ctrica a aquests materials, aquests es deformen, com si tinguessin un pes a sobre, i solen recuperar la seva forma inicial en deixar de passar-los corrent (vegeu piezoelectricitat). Els rellotges moderns utilitzen un cristall de quars.'